CELEX: 32001D0772
Language: el
Date: 2001-10-19 00:00:00
Title: 2001/772/ΕΚ: Απόφαση της Επιτροπής, της 19ης Οκτωβρίου 2001, για έγκριση του προγράμματος για την κατανομή στα κράτη μέλη των πόρων που θα καταλογισθούν στο έτος προϋπολογισμού 2002 για την παροχή τροφίμων που προέρχονται από τα αποθέματα παρέμβασης στους απόρους της Κοινότητας [κοινοποιηθείσα υπό τον αριθμό Ε(2001) 2874]

Avis juridique important

|

32001D0772

2001/772/ΕΚ: Απόφαση της Επιτροπής, της 19ης Οκτωβρίου 2001, για έγκριση του προγράμματος για την κατανομή στα κράτη μέλη των πόρων που θα καταλογισθούν στο έτος προϋπολογισμού 2002 για την παροχή τροφίμων που προέρχονται από τα αποθέματα παρέμβασης στους απόρους της Κοινότητας [κοινοποιηθείσα υπό τον αριθμό Ε(2001) 2874]  

Επίσημη Εφημερίδα αριθ. L 290 της 07/11/2001 σ. 0005 - 0008

Απόφαση της Επιτροπήςτης 19ης Οκτωβρίου 2001για έγκριση του προγράμματος για την κατανομή στα κράτη μέλη των πόρων που θα καταλογισθούν στο έτος προϋπολογισμού 2002 για την παροχή τροφίμων που προέρχονται από τα αποθέματα παρέμβασης στους απόρους της Κοινότητας[κοινοποιηθείσα υπό τον αριθμό Ε(2001) 2874](2001/772/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στους απόρους της Κοινότητας(1), όπως τροποποιήθηκε από τον κανονισμό (ΕΚ) αριθ. 2535/95(2), και ιδίως το άρθρο 6,τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(3), και ιδίως το άρθρο 3 παράγραφος 2,Εκτιμώντας τα ακόλουθα:(1) Ο κανονισμός (ΕΟΚ) αριθ. 3149/92 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 1098/2001(5), καθορίζει τους λεπτομερείς κανόνες για την παροχή τροφίμων που προέρχονται από τα αποθέματα παρέμβασης στους απόρους της Κοινότητας. Σύμφωνα με το άρθρο 2 του προαναφερθέντος κανονισμού, για να υλοποιηθεί το πρόγραμμα χορήγησης των τροφίμων αυτών στους απόρους, η Επιτροπή πρέπει να εγκρίνει ένα πρόγραμμα το οποίο θα χρηματοδοτηθεί από τις διαθέσιμες πιστώσεις του οικονομικού έτους 2002. Το πρόγραμμα αυτό πρέπει να αναφέρει, ιδιαίτερα, την ποσότητα των προϊόντων ανά τύπο τα οποία δύνανται να αποσυρθούν από τα αποθέματα της παρεμβάσεως για να διανεμηθούν σε κάθε κράτος μέλος και τους πόρους που είναι διαθέσιμοι για την εφαρμογή του προγράμματος αυτού σε κάθε κράτος μέλος.(2) Τα ενδιαφερόμενα από τη δράση κράτη μέλη, έχουν κοινοποιήσει τις πληροφορίες που ζητήθηκαν σύμφωνα με τις διατάξεις του άρθρου 1 του κανονισμού (ΕΟΚ) αριθ. 3149/92.(3) Για την κατανομή των πόρων, πρέπει να ληφθεί υπόψη, κυρίως η πείρα και ο βαθμός στον οποίο τα κράτη μέλη έχουν χρησιμοποιήσει τους πόρους που τους χορηγήθηκαν κατά τα προηγούμενα οικονομικά έτη.(4) Πρέπει εξάλλου να επιτραπούν, με τους όρους που προβλέπονται στο άρθρο 7 τον κανονισμού (ΕΟΚ) αριθ. 3149/92, οι ενδοκοινοτικές μεταφορές που απαιτούνται για την υλοποίηση του προγράμματος.(5) Για να εφαρμοσθεί το πρόγραμμα αυτό, πρέπει να ληφθεί ως γενεσιουργό αίτιο, κατά την έννοια του άρθρου 3 του κανονισμού (ΕΚ) αριθ. 2799/98 η ημερομηνία ενάρξεως του οικονομικού έτους διαχείρισης των δημόσιων αποθεμάτων.(6) Πρέπει να προβλεφθεί, για να τηρηθεί ο στόχος του προγράμματος, χρονική κλιμάκωση της διανομής των προϊόντων που βρίσκεται στο στάδιο της εκτέλεσης.(7) Σύμφωνα με τις διατάξεις του άρθρου 2 παράγραφος 2 του κανονισμού (ΕΟΚ) αριθ. 3149/92, κατά την εκπόνηση του προγράμματος αυτού, η Επιτροπή συμβουλεύθηκε τις κυριότερες οργανώσεις που ασχολούνται με τα προβλήματα των απόρων της Κοινότητας.(8) Τα μέτρα που προβλέπονται στον παρόντα κανονισμό είναι σύμφωνα με τις γνώμες όλων των σχετικών επιτροπών,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Για το οικονομικό έτος 2002, οι προμήθειες τροφίμων που προορίζονται να διανεμηθούν στους απόρους της Κοινότητας, κατ' εφαρμογή του κανονισμού (ΕΟΚ) αριθ. 3730/87, υλοποιούνται σύμφωνα με το ετήσιο πρόγραμμα διανομής που καθορίζεται στο παράρτημα Ι.Άρθρο 2Επιτρέπονται οι ενδοκοινοτικές μεταφορές που αναφέρονται στο παράρτημα II.Άρθρο 3Για την εφαρμογή του ετήσιου προγράμματος, η ημερομηνία του γενεσιουργού αιτίου που αναφέρεται στο άρθρο 3 του κανονισμού (ΕΚ) αριθ. 2799/98, είναι η 1η Οκτωβρίου 2001.Άρθρο 4Όταν η ποσότητα των προϊόντων που διανέμονται υπερβαίνει τους 500 τόνους, τα συμμετέχοντα κράτη μέλη διασφαλίζουν, ιδίως με την εισαγωγή κατάλληλων διατάξεων στις προκηρύξεις των διαγωνισμών, ότι οι ποσότητες που περιλαμβάνονται στον πίνακα β) του παραρτήματος Ι, αποτελούν αντικείμενο πολλών διαδικασιών διανομής κατά την εκτέλεση του ετήσιου προγράμματος ώστε να ληφθούν υπόψη οι δυνατότητες των φιλανθρωπικών οργανώσεων.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 19 Οκτωβρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 352 της 15.12.1987, σ. 1.(2) ΕΕ L 260 της 31.10.1995, σ. 3.(3) ΕΕ L 349 της 24.12.1998, σ. 1.(4) ΕΕ L 313 της 30.10.1992, σ. 50.(5) ΕΕ L 150 της 6.6.2001, σ. 37.ΠΑΡΑΡΤΗΜΑ IΕτήσιο πρόγραμμα διανομής για το έτος προϋπολογισμού 2002α) Τα χρηματοδοτικά μέσα που διατίθενται για την εκτέλεση του προγράμματος σε κάθε κράτος μέλος:>ΘΕΣΗ ΠΙΝΑΚΑ>β) Ποσότητα κάθε τύπου προϊόντος που θα αποσυρθεί από τα αποθέματα παρέμβασης της Κοινότητας προκειμένου να διανεμηθεί σε κάθε κράτος μέλος με ανώτατο όριο τα ποσά που αναφέρονται υπό α):>ΘΕΣΗ ΠΙΝΑΚΑ>γ) Επιδότηση που διατίθεται για το Λουξεμβούργο για αγορές στην κοινοτική αγορά:- γάλα σε σκόνη 26000 ευρώ,- Βόειο κρέας 26000 ευρώ.ΠΑΡΑΡΤΗΜΑ IIΕνδοκοινοτικές μεταφορές που επιτρέπονται στο πλαίσιο του προγράμματος 2002>ΘΕΣΗ ΠΙΝΑΚΑ>